Publication: Magyar Közlöny
Issue: MK-2006-132 (Year: 2006, Number: 132)
Era: 2004-2010
Section: (OTK) szóló 97/2005. (XII. 25.) határozatában kijelölt, területileg
Paragraph Index: 165

7. Koherencia, konzisztencia 7.1. Összhang a Nemzeti Akcióprogrammal A Nemzeti Akcióprogram (NAP) a 2005 és 2008 közötti periódusra fogalmaz meg intézkedéseket, ezáltal mind az I. Nemzeti Fejlesztési Terv végrehajtásának utolsó, mind pedig az Új Magyarország Fejlesztési Terv végrehajtásának első éveit lefedi. Ennek megfelelően az Új Magyarország Fejlesztési Terv – a NAP-pal összhangban – a foglalkoztatottság bővítésére, a növekedésre, a társadalmi összetartozás erősítésére és a valós konvergenciára törekszik. Az Új Magyarország Fejlesztési Terv az operatív programokon keresztül hozzájárul a lisszaboni célok teljesüléséhez a termelékenység növelésével, valamint az üzleti feltételek és a munkakörülmények javításával. A Nemzeti Akcióprogramban vázolt intézkedések előrehaladásáról – az Európai Bizottság kezdeményezésére – a többi tagállamhoz hasonlóan hazánk 2006 októberében jelentést készít. Magyarország, kiemelt figyelemmel az Európai Bizottságnak a nemzeti lisszaboni akcióprogramra vonatkozó ország-értékelésére, a 2006. március 23–24-i Európai Tanács következtetéseire, valamint a Kormány által meghatározott hármas célkitűzésre (egyensúly, reform, fejlesztés), felülvizsgálta a 2005. évi nemzeti lisszaboni akcióprogramot és 2006/132. szám kijelölte azokat a prioritásokat, amelyek – a nemzeti sajátosságokat figyelembe véve – a leginkább hozzájárulhatnak hazánk, és az unió egészét illetően a gazdaság és a foglalkoztatás növekedéséhez. E prioritások figyelembevételével fogalmazzuk meg az Új Magyarország Fejlesztési Terv releváns intézkedéseit. Ennek következtében az Új Magyarország Fejlesztési Terv és a NAP stratégiája összehangolt, a beavatkozási területek megfeleltethetőek, ahogyan ezt a 4. sz. melléklet ábrájában bemutatjuk. 7.2. Összhang a Közösségi Stratégiai Iránymutatásokkal A stratégia kifejtésénél az egyes prioritásoknál részletesen bemutattuk a a kohézióra vonatkozó Közösségi Stratégiai Iránymutatások (CSG) megfeleltetését, ezeket összefoglalóan, prioritás szinten az alábbi táblázatban mutatjuk be.

Source: https://magyarkozlony.hu/hivatalos-lapok/edecebd6099bdb660eea77eb9d85b445c5421b2d/dokumentumok/dc29d9619f7c990742ef6d79a428b9bcf4995365/letoltes